ગુજરાતી માં મને ગમતા લેખકો માં સહુથી પહેલા મને કાંતિ ભટ્ટ ગમે અને એ પછી જય વસાવડા. એ પછી આવે ડૉ. શરદ ઠાકર અને ઝવેરચંદ મેઘાણી. ગુણવંત શાહ ને પણ વાંચ્યા છે. અને સહુ થી ઓછા મેં બક્ષીબાબુ ને વાંચ્યા છે. એ છતાં એમની આત્મકથા મને વાંચવાની ઈચ્છા ઘણા સમય થી હતી કારણ કે બક્ષીબાબુ એક એવા લેખક હતા જે કોઈ ની પણ બીક કે શરમ રાખ્યા વગર બેધડક લખતા. અને મને આવા જ નિર્ભય લેખક ગમે. અને એટલે જ એમની આત્મકથા ખરીદી.